นักวิจัยชี้ วอลนัท ช่วยลดความเสี่ยงต่อการเป็นโรคมะเร็งทรวงอก
รายงานการศึกษาชิ้นใหม่ แสดงให้เห็นถึงประโยชน์ของวอลนัท กับมะเร็งทรวงอก และผลร้ายของการรับประทานเนื้อย่างไหม้เกรียมกับมะเร็งตับอ่อน
การศึกษาใหม่พบว่าการรับประทานวอลนัท ช่วยลดความเสี่ยงต่อการเป็นมะเร็งทรวงอก ผลวอลนัทซึ่งเป็นผลไม้เปลือกแข็งผลเล็กๆเนื้อขรุขระสีขาวนวล กรอบมันคล้ายถั่วมีสารเคมีสามอย่างที่ดูเหมือนว่าจะช่วยต่อต้านมะเร็งทรวงอกได้ แพทย์หญิงอิเลน ฮาร์ทแมนแห่งคณะแพทย์ศาสตร์ มหาวิทยาลัยมาร์แชล ในรัฐเวสท์ เวอร์จิเนีย กล่าวว่ากรดไขมันโอเมก้า 3 สารไฟโทสเตอรอลและสารแอนติออกซิแดนท์ ในผลวอลนัท ล้วนมีผลในการป้องกันหรือหน่วงเหนี่ยวโรคมะเร็งดังนั้นเมื่อมีสารทั้งสามอยู่รวมกัน ก็น่าจะมีผลดีจากการศึกษาแยกต่างหากจากการทดลองกับสัตว์ โดยให้ได้รับเฉพาะกรดไขมันโอเมก้า 3โดยไม่มีสารประกอบอื่น ปรากฏว่าลดการเป็นมะเร็งลงได้แต่ไม่มากเท่ากับสารทั้งสามชนิดที่มีอยู่ ในวอลนัท แพทย์หญิงอิเลนฮาร์ทแมนกล่าวว่า สำหรับในคนเหล่านั้นด้วยเหตุที่โรคมะเร็งส่วนใหญ่มักเกิดขึ้นเมื่ออายุมากขึ้นหากสามารถขยายเวลาการพัฒนาของโรคมะเร็งได้ แม้เพียง 15% ก็จะสามารถหน่วงเหนี่ยวการเป็นโรคให้ช้าลงได้และเราอาจเสียชีวิตด้วยโรคอื่นๆ ก่อนที่โรคมะเร็งจะปรากฏก็ได้ นักวิจัยกล่าวว่าถ้ารับประทานวอลนัทวันละ 56 กรัม หรือราว 1 กำมือ จะช่วยให้ผลในการป้องกัน หรือหน่วงเหนี่ยวโรคมะเร็งดังกล่าว และการศึกษาวิจัยที่มหาวิทยาลัยมินเนโซต้าพบว่าเนื้อที่ย่างสุกด้วยไฟแรง อุณหภูมิสูงถึงขนาดไหม้เกรียม อาจเพิ่มความเสี่ยงต่อการเป็นโรคมะเร็งที่ตับอ่อน รับฟังรายละเอียดเพิ่มเติมจากคุณประภัสสรอักขราสา